CELEX: 62021CN0541
Language: el
Date: 2021-08-30 00:00:00
Title: Υπόθεση C-541/21 P: Αναίρεση που άσκησε στις 30 Αυγούστου 2021 η Joëlle Mélin κατά της αποφάσεως που εξέδωσε το Γενικό Δικαστήριο (πέμπτο τμήμα) στις 30 Ιουνίου 2021 στην υπόθεση T-51/20, Mélin κατά Κοινοβουλίου

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/14
            
         
      Αναίρεση που άσκησε στις 30 Αυγούστου 2021 η Joëlle Mélin κατά της αποφάσεως που εξέδωσε το Γενικό Δικαστήριο (πέμπτο τμήμα) στις 30 Ιουνίου 2021 στην υπόθεση T-51/20, Mélin κατά Κοινοβουλίου
      (Υπόθεση C-541/21 P)
      (2022/C 24/19)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Joëlle Mélin (εκπρόσωπος: F. Wagner, δικηγόρος)
      
         Αντίδικος κατ’ αναίρεση: Ευρωπαϊκό Κοινοβούλιο
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  Να αναιρέσει την απόφαση του Γενικού Δικαστηρίου της Ευρωπαϊκής Ένωσης της 30ής Ιουνίου 2021 στην υπόθεση T-51/20, Mélin κατά Κοινοβουλίου,
               
            
                  —
               
               
                  να κριθεί παραδεκτή η ένσταση ελλείψεως νομιμότητας και να αναγνωριστεί ως παράνομα το άρθρο 33, εδάφια 1 και 2, και το άρθρο 68, εδάφια 1 και 2, των Μέτρων Εφαρμογής του Καθεστώτος των Βουλευτών (στο εξής: MΕΚΒ),
               
            
                  —
               
               
                  να διαπιστώσει ότι η απόφαση του Γενικού Γραμματέα της 17ης Δεκεμβρίου 2019 στερείται νομικής βάσης και να την ακυρώσει,
               
            Κατά κύριο λόγο:
      
                  —
               
               
                  να διαπιστώσει ότι η Joëlle Mélin προσκόμισε αποδεικτικά στοιχεία για την εργασία του βοηθού της σύμφωνα με το άρθρο 33, εδάφια 1 και 2, του MΕΚΒ και σύμφωνα με τη νομολογία του Δικαστηρίου της Ευρωπαϊκής Ένωσης.
               
            Κατά συνέπεια,
      
                  —
               
               
                  να ακυρώσει την απόφαση του Γενικού Γραμματέα του Ευρωπαϊκού Κοινοβουλίου της 17ης Δεκεμβρίου 2019, η οποία κοινοποιήθηκε με το έγγραφο υπ’ αριθ. D202484 της 18ης Δεκεμβρίου 2019, ληφθείσα κατ’ εφαρμογή του άρθρου 68 της αποφάσεως 2009/C 159/01 του Προεδρείου του Ευρωπαϊκού Κοινοβουλίου της 19ης Μαΐου και 9ης Ιουλίου 2008«σχετικά με τα Μέτρα Εφαρμογής του Καθεστώτος των Βουλευτών του Ευρωπαϊκού Κοινοβουλίου», όπως έχει τροποποιηθεί, και με την οποία διαπιστώνεται απαίτηση κατά της αναιρεσείουσας ύψους 130 339,35 ευρώ λόγω ποσών που καταβλήθηκαν αχρεωστήτως στο πλαίσιο της βουλευτικής επικουρίας και αιτιολογείται η απαίτηση εισπράξεώς της,
               
            
                  —
               
               
                  να ακυρώσει το υπ’ αριθ. 2019-2081 χρεωστικό σημείωμα με το οποίο γνωστοποιείται στη αναιρεσείουσα η βεβαίωση οφειλής της, κατόπιν αποφάσεως του Γενικού Γραμματέα της 17ης Δεκεμβρίου 2019, ανάκτηση των χρηματικών ποσών που είχαν καταβληθεί αχρεωστήτως στο πλαίσιο της βουλευτικής επικουρίας, εφαρμογή του άρθρου 68 των MΕΚΒ και των άρθρων 98 έως 101 του δημοσιονομικού κανονισμού,
               
            
                  —
               
               
                  να καταδικάσει το Κοινοβούλιο στο σύνολο των δικαστικών εξόδων.
               
            
         Λόγοι αναιρέσεως και κύρια επιχειρήματα
      
      Η αναιρεσείουσα προβάλλει έναν λόγο αναιρέσεως που φέρει τον τίτλο «Παραβίαση του δικαίου της Ένωσης από το Γενικό Δικαστήριο — Πλάνη περί το δίκαιο και εσφαλμένος χαρακτηρισμός της νομικής φύσης των πραγματικών περιστατικών — Πρόδηλη πλάνη εκτιμήσεως», τον οποίο διαιρεί σε δύο κεφάλαια εκ των οποίων το πρώτο αφορά ένσταση έλλειψης νομιμότητας που προβλήθηκε πρωτοδίκως και την ανάλυση του πρώτου λόγου ακυρώσεως από το Γενικό Δικαστήριο, και το δεύτερο αφορά την ουσία και την ανάλυση του τρίτου λόγου ακυρώσεως από το Γενικό Δικαστήριο.
      Στο πρώτο κεφάλαιο, η αναιρεσείουσα προβάλλει ένσταση έλλειψης νομιμότητας και υποστηρίζει ότι το άρθρο 33, εδάφια 1 και 2, και το άρθρο 68, εδάφια 1 και 2, των MΕΚΒ δεν συνάδουν με τις αρχές της ασφάλειας δικαίου και της δικαιολογημένης εμπιστοσύνης. Τα επιχειρήματα που προβάλλει η αναιρεσείουσα στο δεύτερο κεφάλαιο αφορούν την αξιολόγηση από το Γενικό Δικαστήριο της πλάνης περί τα πράγματα στην οποία υπέπεσε ο Γενικός Γραμματέας.